7 Jona o ne a dira tiro ya gagwe ka boikanyegi kwa Iseraele, mo lefelong la batho ba ba neng ba sa rate go amogela molaetsa wa gagwe. Moporofeti Amose, yo o neng a tshela mo e ka nnang ka nako e le nngwe fela le Jona, o ne a tlhalosa Baiseraele ba motlha oo e le barati ba menate le dikhumo. * Go ne go diragala dilo tse di bosula mo nageng eno, mme Baiseraele ba ne ba di itlhokomolositse. (Amose 3:13-15; 4:4; 6:4-6) Le fa go ntse jalo, Jona o ne a diragatsa thomo ya gagwe ya gore a ba rerele ka boikanyegi, a sa kgaotse. Fa o le mmoledi wa dikgang tse di molemo, o a itse gore go bokete go le kana kang go bua le batho ba ba sa tlhokeng sepe e bile ba sa kgatlhege. Ka jalo he, le fa re dumela gore Jona o ne a na le makoa, a re se lebaleng dinonofo tsa gagwe tsa boikanyegi le boitshoko jaaka fa a ne a ntse a rera mo Baiseraeleng ba ba se nang tumelo.